| Pseudacris regilla |
| --- |
|  |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Amphibia |
| Orde: | Anura |
| Familia: | Hylidae |
| Xénero: | *Pseudacris* |
| Especie: | ***Pseudacris regilla***(Baird & Girard, 1852) |

 |
| Sinonimia |
| *Hyla regilla* Baird and Girard, 1852 |

***Pseudacris regilla*** é unha especie de ra hílida que vive na costa oeste de Norteamérica (desde o norte de California, Oregón e Washington) á Columbia Británica e extremo sur de Alasca. Vive desde o nivel do mar ata máis de 3000 m de altura en moitos tipos de hábitats, reproducíndose en lugares acuáticos. Ten cor verde ou marrón e un individuo pode cambiar de cor en períodos de horas ou semanas. En 2007, foi nomeada anfibio oficial do estado de Washington.

O macho atrae as parellas facendo un canto coral que é un dos cantos de ras máis sonoros da súa área. Emiten varios tipos de chamadas: a chamada de anuncio dos machos, unha chamada de encontro e a "chamada de terra seca", que pode oírse todo o ano excepto durante os períodos máis fríos e secos. Os machos chaman ás femias tan alto como lles é posible e producen un son que parece producido por múltiples machos, que poden oír numerosas femias. Unha vez que a femia se aproxima, o macho para de cantar e intenta o amplexo. Os machos teñen un dedo extra moi pequeno nos seus polgares externos que usan exclusivamente no amplexo. A reprodución ten lugar de noite, preto de augas pouco fondas, xeralmente despois dunha chuvia. A estación reprodutora normalmente abrangue desde decembro a maio, aínda que hai algunhas variacións. A altitude adoita afectar á duración da estación reprodutora.

Taxonomía
---------

O nomeamento desta ra tivo unha historia bastante confusa. Primeiro, foi movida desde o xénero *Hyla*, onde inicialmente fora clasificada, ao xénero *Pseudacris* en 1986. Despois, en 2006, Recuero *et al.* dividiron as poboacións (que irían desde Alasca ao sur de Baixa California) en tres especies. Recuero *et al.* vinvularon o nome *Pseudacris regilla* coas poboación do compoñente xeograficamente central da especie, mentres que chamaron *Pseudacris hypochondriaca* ao compoñente sur (Baixa California), e *Pseudacris pacifica* ao compoñente norte. Porén, se se acepta esta división, o nome correcto (é dicir, o nome máis antigo dispoñible) para o compoñente norte é *Pseudacris regilla* e para o central é *Pseudacris sierra*. Esta revisión segue sendo controvertida. Na obra The Amphibian Species of the World 6.0 recoñécese a división, pero nela úsase o nome *Pseudacris regilla* para o compoñente norte, e foi esta a definición que se seguiu neste artigo.

|  |  |  |  |  |
| --- | --- | --- | --- | --- |
| Morfo verde na Columbia Británica | Morfo de cor verde | Morfo de cor mesturada | Morfo de cor marrón | Morfo verde. |

Notas
-----

1. ↑  Geoffrey Hammerson; Georgina Santos-Barrera (2004). "*Pseudacris regilla*". *The IUCN Red List of Threatened Species* (IUCN) **2004**: e.T55897A11376273. doi:10.2305/IUCN.UK.2004.RLTS.T55897A11376273.en. Consultado o 6 January 2018.
2. 1 2 3  Frost, Darrel R. (2014). "*Pseudacris regilla* (Baird and Girard, 1852)". *Amphibian Species of the World: an Online Reference. Version 6.0*. American Museum of Natural History. Consultado o 3 September 2014.
3. ↑  Symbols of Washington State
4. ↑  Hallock, L.A. & McAllister, K.R. (February 2005). "Pacific Treefrog". Washington State Department of Natural Resources. Arquivado dende o orixinal o 19 de decembro de 2016. Consultado o 11 January 2013.
5. ↑  Schaub, D. L. and J. H. Larsen, Jr. 1978. The reproductive ecology of the Pacific treefrog (Hyla regilla). Herpetologica 34(4); 409-416.
6. ↑  Recuero, Ernesto; Martínez-Solano, Íñigo; Parra-Olea, Gabriela; García-París, Mario (2006). "Phylogeography of *Pseudacris regilla* (Anura: Hylidae) in western North America, with a proposal for a new taxonomic rearrangement" (PDF). *Molecular Phylogenetics and Evolution* **39** (2): 293–304. PMID 16627190. doi:10.1016/j.ympev.2005.10.011. Arquivado dende o orixinal (PDF) o 27 de setembro de 2006. Consultado o 07 de maio de 2019.
7. ↑  Dodd, C. K. Jr. 2013. Frogs of the United States and Canada. Volume 1. xxxi + 460.

Véxase tamén
------------

### Ligazóns externas

|  |  |
| --- | --- |
|  | Commons ten máis contidos multimedia sobre:  ***Pseudacris regilla*** |

* Datos, taxonomía, mpas de distribución e imaxes de *Pseudacris regilla* en ZipcodeZoo.com.
* Californiaherps.com Descrición detallada, fotos, sons
* mister-toad.com Descrición da ecoloxía con fotos, audios e vídeos
* Identificación
* Gravacións de sons

|  |  |
| --- | --- |
| Control de autoridades | 
* Wd: Q2336996
* EBID: ID
* LCCN: sh85063555

 |

|  |  |
| --- | --- |
| Identificadores taxonómicos | 
* Amphibiaweb: 929
* GBIF: 2428132
* iNaturalist: 24259
* IRMNG: 10855616
* ITIS: 207313
* IUCN: 55897
* NCBI: 47562
* uBio: 582580

 |